CELEX: 31984R2619
Language: el
Date: 1984-09-14 00:00:00
Title: Κανονισμός (ΕΟΚ) αριθ. 2619/84 της Επιτροπής της 14ης Σεπτεμβρίου 1984 για την αναστολή του κανονισμού (ΕΟΚ) αριθ. 442/84 περί χορηγήσεως ενισχύσεως για το βούτυρο της ιδιωτικής αποθεματοποίησης που προορίζεται για την παρασκευή προϊόντων ζαχαροπλαστικής, παγωτών και λοιπών προϊόντων διατροφής και περί τροποποιήσεως του κανονισμού (ΕΟΚ) αριθ. 1245/83

Avis juridique important

|

31984R2619

Κανονισμός (ΕΟΚ) αριθ. 2619/84 της Επιτροπής της 14ης Σεπτεμβρίου 1984 για την αναστολή του κανονισμού (ΕΟΚ) αριθ. 442/84 περί χορηγήσεως ενισχύσεως για το βούτυρο της ιδιωτικής αποθεματοποίησης που προορίζεται για την παρασκευή προϊόντων ζαχαροπλαστικής, παγωτών και λοιπών προϊόντων διατροφής και περί τροποποιήσεως του κανονισμού (ΕΟΚ) αριθ. 1245/83  

Επίσημη Εφημερίδα αριθ. L 246 της 15/09/1984 σ. 0012 - 0012 Ισπανική ειδική έκδοση: Κεφάλαιο 03 τόμος 32 σ. 0103  Πορτογαλική ειδική έκδοση : Κεφάλαιο 03 τόμος 32 σ. 0103 

***** ΚΑΝΟΝΙΣΜΟΣ (ΕΟΚ) αριθ. 2619/84 ΤΗΣ ΕΠΙΤΡΟΠΗΣ  της 14ης Σεπτεμβρίου 1984  για την αναστολή του κανονισμού (ΕΟΚ) αριθ. 442/84 περί χορηγήσεως ενισχύσεως για το βούτυρο της ιδιωτικής αποθεματοποίησης που προορίζεται για την παρασκευή προϊόντων ζαχαροπλαστικής, παγωτών και λοιπών προϊόντων διατροφής και περί τροποποιήσεως του κανονισμού (ΕΟΚ) αριθ. 1245/83  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1557/84 (2), και ιδίως το άρθρο 6 παράγραφος 7,  Εκτιμώντας:  ότι ο κανονισμός (ΕΟΚ) αριθ. 442/84 της Επιτροπής (3) προέβλεπε τη χορήγηση ενίσχυσης για το βούτυρο ιδιωτικής αποθεματοποίησης που προορίζεται για την παραγωγή των προϊόντων που αναφέρονται στον κανονισμό (ΕΟΚ) αριθ. 262/79 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 2288/84 (5)·  ότι ο κανονισμός (ΕΟΚ) αριθ. 1562/84 της Επιτροπής (6) έθεσε σε εφαρμογή τον κανονισμό (ΕΟΚ) αριθ. 1932/81 της Επιτροπής της 13ης Ιουλίου 1981 περί χορήγησης ενίσχυσης στο βούτυρο και στο συμπυκνωμένο βούτυρο που προορίζονται για παρασκευή προϊόντων ζαχαροπλαστικής, παγωτών και άλλων προϊόντων διατροφής (7), όπως τροποποιήθηκε τελευταία από τον κανονισμό (ΕΟΚ) αριθ. 2288/84· ότι με τον κανονισμό (ΕΟΚ) αριθ. 1932/81 επιδιώκεται ο ίδιος στόχος όπως και με τον κανονισμό (ΕΟΚ) αριθ. 442/84· ότι είναι, κατά συνέπεια, σκόπιμο να ανασταλεί ο τελευταίος αυτός κανονισμός·  ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που όρισε πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εφαρμογή του κανονισμού (ΕΟΚ) αριθ. 442/84 αναστέλλεται.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 14 Σεπτεμβρίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 150 της 6. 6. 1984, σ. 6.  (3) ΕΕ αριθ. L 52 της 23. 2. 1984, σ. 12.  (4) ΕΕ αριθ. L 41 της 16. 2. 1979, σ. 1.  (5) ΕΕ αριθ. L 210 της 7. 8. 1984, σ. 5.  (6) ΕΕ αριθ. L 150 της 6. 6. 1984, σ. 14.  (7) ΕΕ αριθ. L 191 της 14. 7. 1981, σ. 6.